I gróstołi o cróstołi, anca ciamai gałani a Pàdoa, Venèsia, Rovigo, Verona, Vicensa e Trevixo o anca sósołe a Verona, i xe dei dolsi tìpeghi che i costuma èsar pareciai inte łe festività de Carneval, ciamai co difarenti nomi a segondo de łe rejon vènete. Ła so tradision ła devien da cheła de łe , i dolsi friti inte el graso che inte ła Antiga Roma i vegnea pareciai pròpio durante el perìodo del całendàrio roman che el corisponde al Carnevałe de ła Cexa catòłega Par farli se dopara: 500 grami de farina bianca 100 grami de sucaro a veło 30 grami de butiro 30 grami de sucaro semołà 1/2 goto de vin bianco, 1 cuciarin de sałe Se mete so ła farina in tondo e in mexo se ghe buta el butiro, 3 rosi de ovo e na ciara, el sucaro semołà, el vin bianco e el sałe. Se mis-cia el paston prima col piron e dopo co łe man finché no el vien beło suto e sodo, xontando, se fuse el caxo, on'altro poco de vin. Se lasa stare el paston par mex'ora, coverxendoło co on tavajoło. Se pasa dopo co on matareło, schiciando el paston finché no el diventa fin; co na rodeła dentada se taja dei ricuadri che se frixe in presa so el ojo caldo. Co i njien pronti, i grostołi i se serve co sora el sùcaro vełà. In altre xone se dòpara , , , , . I nomi rejonałi de altre xone de ła Eoropa i xe: Pellegrino Artusi, , 1891. Gino Brunetti , , Mantua, 1981.